नोएडा: धागा बनाने वाली कंपनी में भीषण आग लगी
गौतमबुद्ध नगर के थाना फेस-3 क्षेत्र के सेक्टर-63 स्थित धागा बनाने वाली एक कंपनी में रविवार रात को भीषण आग लग गई।
नोएडा (उत्तर प्रदेश): गौतमबुद्ध नगर के थाना फेस-3 क्षेत्र के सेक्टर-63 स्थित धागा बनाने वाली एक कंपनी में रविवार रात को भीषण आग लग गई। आग की सूचना मिलने के बाद दमकल विभाग की 14 गाड़ियां आग बुझाने के लिए घटना स्थल पर पहुंची। मुख्य दमकल अधिकारी अरुण कुमार सिंह ने बताया कि सेक्टर-63 के एच ब्लॉक में धागा बनाने वाली एक कंपनी में रविवार रात को भीषण आग लग गई। उन्होंने बताया कि दमकल विभाग की 14 गाड़ियां आग बुझाने में जुटी हुई हैं। सीएफओ ने बताया कि इस घटना में अभी तक कोई जनहानि होने की सूचना नहीं है। उन्होंने बताया कि कंपनी रविवार को बंद थी इसलिए वहां पर कोई मजदूर काम नहीं कर रहा था। आग लगने के कारणों के बारे में तत्काल जानकारी नहीं मिल सकी है। 